ai4bharat/Pralekha huggingface dataset:
எரிசக்தி அமைச்சகம்
என்டிபிசி குழுமத்தின் மின் உற்பத்தி திறன் 73 ஜிகா வாட்டைத் தாண்டியது
இந்தியாவின் முன்னணி மின் உற்பத்தி நிறுவனமான என்டிபிசியின் மின் உற்பத்தி திறன் 73,024 மெகாவாட்டைத் தொட்டுள்ளது. இதில் என்டிபிசிக்கு சொந்தமான மின் உற்பத்தி நிலையங்களில் 57,038 மெகாவாட் மின் திறனும், என்டிபிசியின் துணை நிறுவனங்கள் மூலம் 15,986 மெகாவாட் மின் திறனும் உற்பத்தி செய்யப்பட்டுள்ளது.
பீகாரில் பார்ஹ் பகுதியில் உள்ள நீர் மின்சார திட்டத்தில் 660 மெகாவாட் திறன் கொண்ட 2-வது அலகு தொடங்கப்பட்டதன் மூலம் என்டிபிசி குழுமத்தின் மொத்த உற்பத்தி திறன் 73 ஜிகாவாட்டைத் தாண்டியது.
இதில் 50 என்டிபிசி உற்பத்தி நிலையங்கள்  மற்றும் துணை நிறுவனங்களின் 39 உற்பத்தி நிலையங்கள்  அடங்கும்.
நாட்டிற்கு மலிவு விலையில் மின்சாரத்தை வழங்குவதில் என்டிபிசி கொண்டுள்ள உறுதியை இந்த சாதனை வலுப்படுத்துகிறது. 2032-ம் ஆண்டுக்குள் 60,000 மெகாவாட் புதுப்பிக்கத்தக்க எரிசக்தி திறனை அடைய என்டிபிசி நிறுவனம் உறுதிபூண்டுள்ளது. என்டிபிசி நிறுவனம் இந்தியாவின் மிகப்பெரிய ஒருங்கிணைந்த மின் பயன்பாட்டு நிறுவனமாகும். இது நாட்டின் மின்சாரத் தேவையில் 1/4 பங்கை வழங்குகிறது.
(
பிரதமர் அலுவலகம்
இந்தியாவின் நீளமான சுரங்கப்பாதை சாலையை பிரதமர் நாட்டுக்கு அர்ப்பணிக்கிறார்
பிரதமர் திரு.நரேந்திர மோடி அவர்கள், 2017, ஏப்ரல் 2 அன்று, இந்தியாவின் மிகவும் நீளமான சுரங்கப்பாதை சாலையை - 9 கிலோ மீட்டர் நீளமுள்ள “சென்னானி – நஷ்ரி சுரங்கப்பாதை” -யை நாட்டிற்கு அர்ப்பணிக்கிறார்.
ஜம்மு மற்றும் ஸ்ரீநகர் ஆகிய நகரங்களை இணைக்கும் தேசிய நெடுஞ்சாலை 44ல் அமைந்துள்ள இந்த சுரங்கப்பாதை, இரு நகரங்களுக்கு இடையேயான பயண நேரத்தை இரண்டு மணி நேரங்கள் குறைக்கும். இது, பனிசூழ்ந்த உயர்மலைகளை தவிர்த்துள்ளதுடன், 31 கிலோ மீட்டர் தூரத்தை குறைத்து சாதனை படைத்துள்ளது. இதன் மூலம் நாளொன்றுக்கு ரூ.27 லட்சம் அளவிற்கு எரிவாயு சேமிப்பை ஏற்படுத்தும் என எதிர்பார்க்கப்படுகிறது.
இந்த சுரங்கப்பாதை, பெருமளவிலான வனஅழிப்பு மற்றும் மரங்களை வெட்டுதல் ஆகியவற்றை தவிர்த்துள்ளதுடன், ஜம்மு மற்றும் உதம்பூரிலிருந்து ராம்பான், பானிஹால் மற்றும் ஸ்ரீநகர் செல்வதற்கு பாதுகாப்பான, அனைத்து பருவத்திற்கும் ஏற்ற பாதையாக அமையும்.
உலகத் தர பாதுகாப்பு அம்சங்களுடன் கூடிய இந்த சுரங்கப்பாதை, ஜம்மு மற்றும் காஷ்மீர் மாநிலத்தின் சுற்றுலா மற்றும் பொருளாதார செயல்பாடுகளுக்கு உத்வேகம் அளிக்கும் என எதிர்பார்க்கப்படுகிறது.
சுரங்கப்பாதையின் சிறப்பு அம்சங்கள்
- இது 9.35 மீட்டர் அகலமும், செங்குத்தாக 5 மீட்டர் உயரமும் ஒற்றை குழாய், இரு-வழி சுரங்கப்பாதையாகும்.
- அவசர நேரங்களில் தப்பிச் செல்ல வசதியாக 300 மீட்டர் இடைவெளிகளில் முக்கிய சுரங்கப்பாதையுடன் இணையப் பெற்ற “குறுக்கு பாதைகள்” கொண்ட இணையான சுரங்கப்பாதையை உடையது.
- இது ஒருங்கிணைந்த போக்குவரத்து கட்டுப்பாட்டு அமைப்பு; கண்காணிப்பு; காற்றோட்டம் மற்றும் ஒளிபரப்பு அமைப்புகள்; தீயணைப்பு அமைப்பு போன்ற சிறப்பம்சங்களையும் மற்றும் ஒவ்வொரு 150 மீட்டர் தொலைவில் அவசர தொலைபேசி பெட்டிகளையும் கொண்டுள்ளது.
- இத்திட்டம் ரூ.2500 கோடி மதிப்பீட்டில் நிறைவேற்றப்பட்டுள்ளது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சாலை விபத்துக்களைக் குறைக்க தொழில்துறையின் ஒத்துழைப்பு மற்றும் புதுமைக் கண்டுபிடிப்பைக் கோருகிறார் திரு. கட்கரி
சாலைப் பாதுகாப்பு என்பது தேசிய அளவில் முக்கியத்துவம் கவலை அளிக்கப்பட வேண்ழயது என்றும் சம்பந்தப்பட்டவர்களின் தீவிர ஒத்துழைப்பு மூலமாகவே நாட்டில் சாலை விபத்துக்களையும் அது தொடர்பான மரணங்களையும் குறைக்க முடியும் என்றும் மத்திய சாலைப் போக்குவரத்து, நெடுஞ்சாலை, கப்பல், நீர் ஆதாரங்கள், நதிகள் மேம்பாடு மற்றும் கங்கை புனரமைப்புத் துறை அமைச்சர் திரு. நிதின் கட்கரி கூறியுள்ளார். புதுதில்லியில் இன்று  தொழில்துறையுடன் இணைந்து சாலைப் பாதுகாப்புக் குறித்த பயிலரங்கத்தைத் தொடங்கி வைத்து பேசிய அமைச்சர் சாலை விபத்துக் காரணமாக ஏற்படும் மரணங்கள் உலகளவில் இந்தியாவில் அதிகம் ஏற்படுவதாகக் கவலையுடன் குறிப்பிட்டார். இந்த மரணங்களை 50 சதவீதம் குறைக்கத் தொழில்துறை முன்னோடிகளும் சம்பந்தப்பட்டவர்களும் உறுதி ஏற்க வேண்டும் என அவர் கேட்டுக்கொண்டார். கடந்த சில ஆண்டுகளில் நிறுவனங்கள், வாகன உற்பத்தியாளர்கள், தன்னார்வத் தொண்டு நிறுவனங்கள் மற்றும் அரசுகள் மேற்கொண்ட இணைந்த முயற்சியின் காரணமாகச் சாலை விபத்துக்களில் உயிரிழப்புகள் குறைந்துள்ளபோதிலும் இன்னும் அதிகம் செய்யவேண்டியுள்ளது என்று திரு. கட்கரி கூறினார்.
(Visitor Counter : 73
பிரதமர் அலுவலகம்
அறிவியல் பேச்சாளரும், வானியல் இயற்பியலாளருமான திரு நெய்ல் டி கிராஸ் டைசனுடன் பிரதமர் சந்திப்பு
அமெரிக்காவின் நியூயார்க் நகரில் பிரதமர் திரு நரேந்திர மோடி அந்நாட்டின் முன்னணி வானியல் இயற்பியலாளரும், அறிவியல் பேச்சாளரும் திரு நெய்ல் டி கிராஸ் டைசனுடனை சந்தித்து பேசினார்.
இரு தலைவர்களும் இளைஞர்களுக்கு இடையே அறிவியல் மனோபாவத்தை வளர்ப்பது குறித்த தங்களது கருத்துக்களை பரிமாறிக் கொண்டனர். விண்வெளித்துறையில் இந்தியா செயல்படுத்தி வரும் முனைப்பான நடவடிக்கைகளின் வேகமான முன்னேற்றம் குறித்து இருவரும் ஆலோசித்தனர்.
மேலும் அண்மையில் இந்தியா அறிமுகப்படுத்திய தேசிய விண்வெளிக்கொள்கையின் கீழ் தனியார் மற்றும் கல்வி நிறுவனங்களில் உள்ள வாய்ப்புகள் குறித்தும் பிரதமர் திரு நரேந்திர மோடியும் திரு டைசனும் விவாதித்தனர்.
பஞ்சாயத்து ராஜ் அமைச்சகம்
விடுதலையின் அம்ரித் மகோத்சவம் பற்றி, 225 முன்னணி பஞ்சாயத்துகளுக்கு நெறிப்படுத்தும் பயிற்சி திட்டம் : பஞ்சாயத்து ராஜ் அமைச்சகம் நடத்தியது
இந்திய விடுதலையின் 75வது ஆண்டு, அம்ரித் மகோத்சவம் என்ற பெயரில் கொண்டாடப்படுகிறது. இதற்காக அடையாளம் காணப்பட்ட 225 முன்னணி பஞ்சாயத்து அமைப்புகளுக்கு நெறிப்படுத்தும் பயிற்சி திட்டம், பஞ்சாயத்து ராஜ் அமைச்சகத்தால் நடத்தப்பட்டது.
இந்நிகழ்ச்சிக்கு பஞ்சாயத்து ராஜ் அமைச்சகத்தின் கூடுதல் செயலாளர் டாக்டர் சந்திர சேகர் குமார் தலைமை தாங்கினார். பொருளாதார ஆலோசகர் டாக்டர் விஜய குமார் பெஹரா நிகழ்ச்சியை நடத்தினார். பஞ்சாயத்து ராஜ் அமைச்சகத்தின் இணை செயலாளர்கள், மாநிலங்கள் / யூனியன் பிரதேசங்களின் பஞ்சாயத்து ராஜ் துறைகள், ஊரக மேம்பாடு மற்றும் பஞ்சாயத்து ராஜ் அமைப்பின் தேசிய மையம் மற்றும் மாநில மையங்களின் பிரதிநிதிகள் இதில் பங்கேற்றனர்.
துவக்கவுரை ஆற்றிய பஞ்சாயத்து ராஜ் அமைச்சகத்தின் கூடுதல் செயலாளர் டாக்டர் சந்திர சேகர் குமார், இந்த நிகழ்ச்சியில் பங்கேற்றவர்களை வரவேற்றார் மற்றும் இந்திய ஊரக பகுதிகளில் அம்ரித் மகோத்சவத்தை உற்சாகமாக கொண்டாடுவதில் முன்னணி பஞ்சாயத்துகள் ஆற்ற வேண்டிய முக்கிய பங்கை வலியுறுத்தினார்.
இந்த நெறிப்படுத்தும் பயிற்சி திட்டத்தில், பஞ்சாயத்து ராஜ் அமைப்புகளின் எதிர்கால பங்கு குறித்து, ஐதராபாத்தில் உள்ள பஞ்சாயத்து ராஜ் மையத்தின் இணை பேராசிரியர் டாக்டர் அஞ்சன் குமார் பான்ஜா விளக்கினார். மத்தியப் பிரதேசம், கர்நாடகா, மகாராஷ்டிரா மற்றும் கேரளா உள்ளாட்சி அமைப்புகளின் பிரதிநிதிகள், அம்ரித் மகோத்சவம் தொடங்கப்பட்ட கடந்த மார்ச் 12ம் தேதியிலிருந்து, இதுவரை மேற்கொள்ளப்பட்ட நடவடிக்கைகளை எடுத்து கூறினர். இவர்களின் முயற்சிகளை பஞ்சாயத்து ராஜ் அமைச்சகத்தின் கூடுதல் செயலாளர் பாராட்டினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1733345
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கிராமங்களை நோக்கிய நிர்வாக வளர்ச்சி என்ற அடிப்படையிலான இயக்கத்தின் கீழ் நாடு முழுவதும் 53,80,000 பொதுமக்கள் குறைகளுக்கு தீர்வு காணப்பட்டுள்ளன
மத்திய அரசு டிசம்பர் 19ம் தேதி முதல் 25-ம் தேதி வரை நல்லாட்சி வாரமாக கொண்டாடியது. இதற்கு பிரதமர் திரு நரேந்திர மோடி வாழ்த்துத் தெரிவித்ததுடன் இந்த வாரத்தின் ஒரு பகுதியாக கிராமங்களை நோக்கிய நிர்வாக வளர்ச்சி என்ற அடிப்படையிலான இயக்கம் கடைப்பிடிக்கப்படுவதற்கு மகிழ்ச்சி தெரிவித்திருந்தார்.
நாடு தழுவிய இந்த இயக்கத்தை டிசம்பர் 19-ம் தேதி மத்திய பொதுமக்கள் குறைதீர்ப்புத்துறை இணை அமைச்சர் திரு ஜிதேந்திர சிங் தொடங்கி வைத்தார். நாட்டின் 36 மாநிலங்கள் மற்றும் யூனியன் பிரதேசங்களில் நடைபெற்ற இந்த இயக்கத்தின் மூலம் 53,80,000 பொதுமக்கள் குறைகளுக்கு தீர்வு காணப்பட்டுள்ளன. டிசம்பர் 23-ம் தேதி 768 மாவட்ட அளவிலான பயிலரங்கங்கள் நடத்தப்பட்டன.
இந்த கிராமங்களை நோக்கிய நிர்வாக வளர்ச்சி என்ற அடிப்படையிலான இயக்கத்திற்கு பல்வேறு மாநிலங்களின் முதலமைச்சர்களும் ஆதரவு தெரிவித்து ட்விட்டரில் பதிவுகளை வெளியிட்டிருந்தனர். மத்திய பொது மக்கள் குறைதீர்க்கும் அமைச்சகத்தின் நாடாளுமன்ற நிலைக்குழு தமது அறிக்கையில் இதுபோன்ற இயக்கங்கள் அடிக்கடி நடத்தப்பட வேண்டும் என்று பரிந்துரைத்துள்ளது.
எரிசக்தி அமைச்சகம்
பிரதமர் கேர்ஸ் நிதிக்கு மின்தொகுப்பு நிறுவனம்  ரூ.200 கோடி வழங்குகிறது
நாடு முழுவதிலும், பொது முடக்கம் நிலவும்போது, எரிசக்தி அமைச்சகத்தின் கீழ் இயங்கும் ‘மகாரத்னா’ நிறுவனமான மத்திய அரசின் மின்தொகுப்பு நிறுவனம் , மத்திய அரசு, மத்திய மின் பகிர்மான நிறுவனம் ஆகியவை தங்குதடையற்ற மின் விநியோகம் வழங்கத் தீர்மானித்துள்ளன. பொறுப்புள்ள கார்ப்பரேட் நிறுவனமான மின்தொகுப்பு நிறுவனம், கொவிட்-19க்கு எதிரான போராட்டத்துக்கு ஆதரவாக, பிரதமரின் கேர்ஸ் நிதிக்கு ரூ.130 கோடி வழங்க முடிவு செய்துள்ளது.
தொற்றுக்கு எதிரான போராட்டத்துக்கு உதவும் வகையில், அடுத்த நிதியாண்டில், மேலும் ரூ.70 கோடி வழங்க இந்த நிறுவனம் தீர்மானித்துள்ளது. இதன் மூலம் மத்திய மின்தொகுப்பு நிறுவனம் வழங்கும் மொத்த நன்கொடை ரூ.200 கோடி ஆகும்.
கொவிட்-19 பரவலையொட்டிய ஏற்பாட்டின் ஒரு பகுதியாக, தடையற்ற மின்சார விநியோகத்தை உறுதி செய்யும் வகையில், அனைத்து துணை மின் நிலையங்களிலும் ஆட்களைப் பணியமர்த்த திட்டமிடப்பட்டுள்ளது.
(Visitor Counter : 92
நித்தி ஆயோக்
மாநில சுகாதாரக் குறியீட்டின் நான்காவது பதிப்பை நிதி ஆயோக் வெளியிட்டது: பெரிய மாநிலங்கள் வரிசையில் கேரளா, தமிழகம் முன்னிலை
2019-20-ம் ஆண்டிற்கான மாநில சுகாதாரக் குறியீட்டின் நான்காவது பதிப்பை நிதி ஆயோக் இன்று வெளியிட்டது. "ஆரோக்கியமான மாநிலங்கள், முற்போக்கு இந்தியா" என்ற தலைப்பிலான அறிக்கை, சுகாதார செயல்பாடுகளில் ஆண்டுதோறும் அதிகரிக்கும் செயல்திறன் மற்றும் ஒட்டுமொத்த நிலை ஆகியவற்றின் அடிப்படையில் மாநிலங்கள் மற்றும் யூனியன் பிரதேசங்களை தரவரிசைப்படுத்துகிறது.
2019-20-ம் ஆண்டிற்கான ஒட்டுமொத்த தரவரிசையின் படி, பெரிய மாநிலங்களின் வரிசையில் கேரளா மற்றும் தமிழ்நாடு முன்னணியிலும், சிறிய மாநிலங்களில் மிசோராம் மற்றும் திரிபுரா முன்னணியிலும், யூனியன் பிரதேசங்களில் தாத்ரா மற்றும் நாகர் ஹவேலி, டாமன், டையு மற்றும் சண்டிகர் முன்னணியிலும் உள்ளன.
நிதி ஆயோக் துணைத் தலைவர் டாக்டர் ராஜீவ் குமார், தலைமை நிர்வாக அதிகாரி திரு அமிதாப் காந்த், கூடுதல் செயலாளர் டாக்டர் ராகேஷ் சர்வால் மற்றும் உலக வங்கியின் மூத்த சுகாதார நிபுணர் திருமிகு ஷீனா சாப்ரா ஆகியோர் கூட்டாக இந்த அறிக்கையை வெளியிட்டனர்.
உலக வங்கியின் தொழில்நுட்ப உதவியுடன், சுகாதாரம் மற்றும் குடும்ப நல அமைச்சகத்துடன் நெருங்கிப் பணியாற்றி இந்த அறிக்கையை நிதி ஆயோக் உருவாக்கியுள்ளது.
மாநில சுகாதாரக் குறியீடு என்பது மாநிலங்கள் மற்றும் யூனியன் பிரதேசங்களின் செயல்திறனை மதிப்பிடுவதற்கான வருடாந்திர கருவியாகும். 'சுகாதார விளைவுகள்', 'ஆளுமை மற்றும் தகவல்' மற்றும் 'முக்கிய உள்ளீடுகள்/செயல்முறைகள்' ஆகிய பிரிவுகளின் கீழ் தொகுக்கப்பட்ட 24 குறிகாட்டிகளை அடிப்படையாகக் கொண்ட கூட்டுக் குறியீடு இதுவாகும்.
ஒத்த மாநிலங்களுக்கிடையேயான ஒப்பீட்டை உறுதிப்படுத்த, 'பெரிய மாநிலங்கள்', 'சிறிய மாநிலங்கள்' மற்றும் 'யூனியன் பிரதேசங்கள்' என தரவரிசை வகைப்படுத்தப்பட்டுள்ளது.
2017 முதல் இந்த அட்டவணை தொகுக்கப்பட்டு வெளியிடப்படுகிறது. வலுவான சுகாதார அமைப்புகளை உருவாக்குவதற்கும், சேவைகளை மேம்படுத்துவதற்கும் மாநிலங்கள்/யூனியன் பிரதேசங்களைத் தூண்டுவதை இந்த அறிக்கைகள் நோக்கமாகக் கொண்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1785506
(
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 100.43 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 20,18,825
கொவிட் சிகிச்சை பெறுபவர்கள் 5.23%ஆக உள்ளனர்.
குணமடைந்தோர் விகிதம் தற்போது 93.50%சதவீதம்
கடந்த 24 மணி நேரத்தில் 2,51,777 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,60,58,806 என அதிகரித்துள்ளது.
கடந்த 24 மணி நேரத்தில் 3,47,254 பேருக்கு புதிதாக தொற்று ஏற்பட்டுள்ளது.
இதுவரை மொத்தம் 9,692 ஒமிக்ரான் பாதித்தவர்கள் கண்டறியப்பட்டுள்ளனர் இது நேற்றை விட 4.36 சதவீதம் அதிகமாகும்
தினசரி பாதிப்பு விகிதம் 17.94 சதவீதம் ஆகும்
வாராந்திர பாதிப்பு விகிதம் 16.56 சதவீதம் ஆகும்
இதுவரை மொத்தம் 71.15 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 19,35,912 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1791353
பிரதமர் அலுவலகம்
காதி மீது மக்கள் கொண்டுள்ள ஈர்ப்பு குறித்து பிரதமர் மகிழ்ச்சி
மகாத்மா காந்தியின் பிறந்தநாளில் காதி  மீது மக்கள் கொண்டுள்ள ஈர்ப்பு குறித்து பிரதமர் திரு நரேந்திர மோடி மகிழ்ச்சி தெரிவித்துள்ளார்.
காதி இந்தியாவிலிருந்து ஒரு ட்வீட்டை மேற்கோள் காட்டி, பிரதமர் கூறியிருப்பதாவது:
“தேசத் தந்தையின் பிறந்தநாளில் காதி மீது மக்களின் இந்த அபரிமிதமான ஈர்ப்பு ஊக்கமளிக்கிறது. #खादी4नेशन ”
சாலைப் போக்குவரத்து மற்றும் நெடுஞ்சாலைத்துறை அமைச்சகம்
அங்கீகரிக்கப்பட்ட ஓட்டுநர் பயிற்சிமையங்கள் தொடர்பான விதிகளில் திருத்தம் செய்யப்பட்டது குறித்த அறிவிக்கை
சாலைப் போக்குவரத்து மற்றும் நெடுஞ்சாலைகள் அமைச்சகம் செப்டம்பர் 20-ந் தேதியிட்ட அறிவிக்கையின்படி, அங்கீகாரம் பெற்ற ஓட்டுநர் பயிற்சி மையங்கள் தொடர்பான விதிகளில் திருத்தம் செய்யப்பட்டுள்ளது.
பரிந்துரைக்கப்பட்ட விதிகளை நடைமுறைப்படுத்தும்போது, இந்த அமைச்சகம் மற்றும் சம்பந்தப்பட்ட பிரிவினரால் சில விஷயங்கள் அடையாளம் காணப்பட்டன.
புதிய விதிகள் பின்வரும் முக்கிய அம்சங்களுடன் ஓட்டுநர் பயிற்சி மையங்களின் செயல்பாட்டை மேலும் நெறிப்படுத்தும் -
- அங்கீகரிக்கப்பட்ட ஓட்டுநர் பயிற்சி மையங்களின் அங்கீகாரத்தைப் புதுப்பித்தல் ஐந்து ஆண்டுகளுக்கு செல்லுபடியாகும்.
- இரு சக்கர வாகனங்களுக்கு பயிற்சி அளிப்பதற்கான பாடத்திட்டம், நடைமுறை அறிவை முழுமையாக உள்ளடக்கியதாகும்.
- ஓட்டுநர் உரிமம் வழங்குவதற்கான திறன் தேர்வு சான்றிதழைப் பெறுவதற்கு பயிற்சி பெறுபவர் "ஓட்டுவதற்கான திறனுக்கான தேர்வில்" தேர்ச்சி பெற வேண்டும்.
- அங்கீகரிக்கப்பட்ட ஓட்டுநர் பயிற்சி மையங்களுடன் இணைக்கப்பட்ட பிற விதிகள், கட்டணம், ஓட்டுநர் உரிமம் வழங்குதல் போன்றவை தெளிவுபடுத்தப்பட்டுள்ளன.
Click here for the gazette notification
மத்திய பணியாளர் தேர்வாணையம்
யூபிஎஸ்சி தேர்வு முடிவுகள் இறுதி செய்யப்பட்டன
மத்திய குடிமைப் பணி தேர்வாணையத்தால் நடத்தப்பட்ட தேர்வுகளுக்கான முடிவுகள் 2023 ஆம் ஆண்டு பிப்ரவரி மாதத்தில் இறுதி செய்யப்பட்டுள்ளன. இதில் தேர்வு செய்யப்பட்ட விண்ணப்பதாரர்களுக்கு தபால் மூலம் முடிவுகள் தனித்தனியே தெரிவிக்கப்பட்டுள்ளது.
-----
(AD/ES/MA/KPG
விவசாயத்துறை அமைச்சகம்
காரீப் நெல் கொள்முதல்: 41.04 லட்சம் விவசாயிகளுக்கு ரூ.70,937.38 கோடி
நடப்பு காரீப் சந்தைப் பருவத்தில், நெல் கொள்முதலுக்காக, சுமார் 41.04 லட்சம் விவசாயிகளுக்கு, குறைந்தபட்ச ஆதரவு விலையாக ரூ.70,937.38 கோடி வழங்கப்பட்டுள்ளது.
நடப்பு காரிப் சந்தைப் பருவத்தில் தமிழகம், பஞ்சாப் உட்பட பல மாநிலங்களில் நெல் கொள்முதல் சுமுகமாக நடக்கிறது. கடந்த 13ம் தேதி வரை மொத்தம் 375.72 லட்சம் மெட்ரிக் டன் நெல் கொள்முதல் செய்யப்பட்டுள்ளது. இது கடந்தாண்டு இதே காலத்தில் கொள்முதல் செய்யப்பட்டதைவிட 20.92 சதவீதம் அதிகம்.
மேலும், மாநிலங்கள் விருப்பப்படி, 48.11 லட்சம் மெட்ரிக் டன் பருப்பு மற்றும் எண்ணெய் வித்துக்கள் கொள்முதல் செய்யவும் ஒப்புதல் அளிக்கப்பட்டது.
கடந்த 13ம் தேதி வரை 1,58,387.33 மெட்ரிக் டன் பாசிப் பயறு, உளுந்து, நிலக்கடலை, சோயா பீன்ஸ் ஆகியவற்றை அரசு ரூ.850.89 கோடிக்கு கொள்முதல் செய்துள்ளது.
இதேபோல், 5,089 மெட்ரிக் டன் கொப்பரை தேங்காய், தமிழகம் உட்பட பல மாநில விவசாயிகளிடமிருந்து ரூ.52.40 கோடிக்கு கொள்முதல் செய்யப்பட்டது.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்
https://pib.gov.in/PressReleasePage.aspx?PRID=1680576
-----
(Visitor Counter : 79
தகவல் மற்றும் ஒலிபரப்பு அமைச்சகம்
குடியரசுத் துணைத் தலைவர் திரு.எம்.வெங்கையா நாயுடு பொறுப்பேற்று மூன்றாண்டு நிறைவு பெறுவதை ஒட்டி மத்திய பாதுகாப்பு அமைச்சர் புத்தகமொன்றை வெளியிடுகிறார்.
இந்தியாவின் குடியரசுத் துணைத் தலைவர் திரு. எம். வெங்கையா நாயுடு பொறுப்பேற்று மூன்று ஆண்டுகாலம் நிறைவடைவதை ஒட்டி மத்திய பாதுகாப்பு அமைச்சர் திரு.ராஜ்நாத் சிங், குடியரசுத் துணைத் தலைவர் மாளிகையில் 11 ஆகஸ்ட் 2020 அன்று புதுதில்லியில் புத்தகம் ஒன்றை வெளியிடுகிறார். புத்தகத்தின் தலைப்பு “இணைத்தல் தொடர்பில் இருத்தல். மாறுதல்”
திரு.வெங்கையாநாயுடு குடியரசுத் துணைத் தலைவராக பொறுப்பேற்று மூன்று ஆண்டுகாலம் 11 ஆகஸ்ட் 2020 அன்று நிறைவடைகிறது
இந்தப் புத்தகத்தின் மின்பதிப்பை மத்திய தகவல் ஒலிபரப்புத்துறை அமைச்சர் திரு.பிரகாஷ் ஜவடேகர் வெளியிடுகிறார். 250 பக்கங்களுக்கு மேல் கொண்ட இந்தப் புத்தகத்தை, மத்திய தகவல் ஒலிபரப்பு அமைச்சகத்தின் புத்தக வெளியீட்டுப்பிரிவு வெளியிடுகிறது.
குடியரசுத் துணைத் தலைவரின் இந்திய, வெளிநாட்டு பயணங்கள் உட்பட பல்வேறு செயல்பாடுகள் குறித்து படங்களுடனும், வார்த்தைகளுடனும் இந்தப் புத்தகம் விவரிக்கிறது. உழவர்கள், அறிவியலாளர்கள்,, மருத்துவர்கள் இளைஞர்கள், நிர்வாகிகள், தொழில்துறை தலைவர்கள், கலைஞர்கள் ஆகிய பலருடன் குடியரசுத் துணைத்தலைவர் கலந்துரையாடியது குறித்த செய்திகளும் இப்புத்தகத்தில் இடம் பெற்றுள்ளன.
குடியரசுத் துணைத் தலைவரின் வெளிநாட்டுப் பயணங்கள் குறித்தும், உலக தலைவர்களுடன் அவரது கலந்துரையாடல்கள் குறித்தும், பல்வேறு நாடுகளில் உள்ள இந்திய மக்களிடையே அவர் ஆற்றிய உரைகள் குறித்தும், இந்தப் புத்தகத்தில் பல்வேறு நிகழ்ச்சிகள் இடம் பெற்றுள்ளன.
மாநிலங்களவையின் பணிகளை மேலும் திறம்படச் செய்வதற்கான பல செயல்பாட்டு மாற்றங்களை திரு.வெங்கையா நாயுடு அறிமுகப்படுத்தினார். இந்த மாற்றங்களினால் மேலவையில் ஏற்பட்ட செயல்திறன் மேம்பாடு குறித்தும், இந்தப் புத்தகத்தில் குறிப்பிடப்பட்டுள்ளது. புத்தகத்தின் இறுதி அத்தியாயத்தில் இந்த பெருந்தொற்று காலத்தில் குடியரசுத் துணைத் தலைவர் தமது நேரத்தை எவ்வாறு திறம்பட பயன்படுத்தினார் என்பது குறித்தும் குறிப்பிடப்பட்டுள்ளது. இந்தக் காலத்தில் “தொடர்பு கொள்வோம் இயக்கமாக” அவர் தனது நண்பர்கள், ஆசிரியர்கள், நீண்டகாலம் உடன் பணிபுரிந்தோர், பழைய நாட்கள் முதல் இன்றைய நாட்கள் வரை பழகியவர்கள், சமீபத்தில் பழகியவர்கள், உறவினர்கள், நாடாளுமன்ற உறுப்பினர்கள், ஆன்மீகத் தலைவர்கள், செய்தியாளர்கள் மற்றும் பிறருடன் தொடர்பில் இருந்தார் என்பது விவரிக்கப்பட்டுள்ளது.. மாநில முதல்வர்கள், ஆளுநர்கள், நாடாளுமன்றத்தின் இரு அவைகளின் பல்வேறு அரசியல் கட்சிகளின் தலைவர்கள், மாநிலங்களவையின் அனைத்து நாடாளுமன்ற உறுப்பினர்கள் ஆகியோருடனும் அவர் தொலைபேசி மூலம் உரையாடினார்.
சுற்றுலா அமைச்சகம்
மத்திய சுற்றுலா அமைச்சகத்தின், எனது தேசத்தை பார் என்ற தொடரின் 58வது நிகழ்ச்சியாக, காந்தி, அகமதாபாத் மற்றும் தண்டி யாத்திரை குறித்த இணைய கருத்தரங்கு
மகாத்மா காந்தியின் பிறந்த நாளை முன்னிட்டு, சுற்றுலாத்துறை அமைச்சகம், தனது இணைய கருத்தரங்கு நிகழ்ச்சியில் அவருக்கு வணக்கம் செலுத்தி, அவரது தத்துவங்களுக்கும், போதனைகளுக்கும் புகழஞ்சலி செலுத்தியது. அதன் இணைய கருத்தரங்கு தொடர் நிகழ்ச்சியில், காந்தி, அகமதாபாத் மற்றும் தண்டி யாத்திரை குறித்த நிகழ்ச்சி நேற்று நடத்தப்பட்டது.
எனது தேசத்தை பார் தொடரின் 58வது நிகழ்ச்சியில் தண்டி யாத்திரையின் போது மகாத்மா காந்தி அகமதாபாத்தில் தங்கிய இடங்கள் பற்றி கவனம் செலுத்தப்பட்டது.
தென் ஆப்பிரிக்காவில் இருந்து கடந்த 1915ம் ஆண்டு நாடு திரும்பிய மகாத்மா காந்தி, தனது சுதந்திர போராட்ட இயக்கத்தை தொடங்க, குஜராத்தின் அகமதாபாத் நகரை தேர்வு செய்தார். 1930ம் ஆண்டு வரை அவர் அங்குதான் இருந்தார். உப்புக்கு வரி விதிக்கப்பட்ட சட்டத்தை எதிர்த்து தண்டி யாத்திரையை ஏப்ரல் 6ம் தேதி தொடங்கினார். மே 5ம் தேதி அவர் கைது செய்யப்பட்டு புனே கொண்டு வரப்பட்டார்.
காந்தி தண்டி யாத்திரை சென்ற இடங்களை சுற்றுலா பகுதியாக மேம்படுத்தும் நோக்கில் இந்த இணைய கருத்தரங்கு நடந்தது. குஜராத் சுற்றுலாத்துறை இயக்குனர திரு. ஜெனு தேவன் இந்த இணைய கருத்தரங்கை வழங்கினார். காந்தியுடன் தொடர்புடைய இடங்களை சுற்றுலா தலமாக மேம்படுத்த குஜராத் அரசு, மத்திய சுற்றுலா அமைச்சகத்துடன் இணைந்து எடுத்துள்ள நடவடிக்கைகளை அவர் விளக்கினார்.
அகமதாபாத் - ராஜ்கோட் - போர்பந்தர் - பர்தோலி - தண்டி ஆகிய பகுதிகள் காந்தி தொடர்புடைய பகுதிகளாக மேம்படுத்தப்படவுள்ளன.
மகாத்மா காந்தியின் தண்டி யாத்திரை மற்றும் காந்திஜியுடன் தொடர்புடைய பிற இடங்களை நினைவுகூரும் வகையில், தண்டி மரபு வழி பாதை திட்டம், பார்வையாளர்களை ஈர்க்கும் வகையில் மேம்படுத்தப்படுகின்றன. தண்டி யாத்திரையின் போது, 349 கி.மீ சபர்மதி - தண்டி வழித்தடத்தில், நதியத், ஆனந்த், நவ்சாரி, சூரத் அருகேயுள்ள தப்தி நதிக் கரை உட்பட 21 இடங்களில் காந்தி இரவு நேரத்தில் தங்கியுள்ளார். அந்த இடங்களும் மேம்படுத்தப்படவுள்ளன. இங்கு அடிப்படை வசதிகளுடன் குடில்கள் , நடை பாதைகள் அமைக்கப்படவுள்ளன. தண்டி யாத்திரையை சுற்றுலா பயணிகள் நினைவு கூறும் வகையில் இந்த ஏற்பாடுகள் செய்யப்படுகின்றன.
ஒரே பாரதம், உன்னத பாரதம் என்ற திட்டத்தின் கீழ் இந்தியாவின் வளமான பன்முகத்தன்மையை வெளிகாட்டும் வகையில், எனது தேசத்தை பார் என்ற தலைப்பில் இணைய கருத்தரங்க தொடரை சுற்றுலாத்துறை அமைச்சகம் நடத்துகிறது. இந்த தொடரை https://www.youtube.com/channel/UCbzIbBmMvtvH7d6Zo_ZEHDA/featured என்ற இணையதளத்திலும், மத்திய சுற்றுலாத்துறை அமைச்சகத்தின் சமூக இணையதளங்களிலும் காணலாம்.
அடுத்த இணைய கருத்தரங்கு, ‘விதர்பாவின் அணிகலன்’ என்ற தலைப்பில் வரும் 10ம் தேதி காலை 11 மணிக்கு நடக்கிறது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்:
https://www.pib.gov.in/PressReleasePage.aspx?PRID=1661506
பிரதமர் அலுவலகம்
லோரி பண்டிகையையொட்டி நாட்டு மக்களுக்கு பிரதமர் வாழ்த்து
லோரி பண்டிகையையொட்டி நாட்டு மக்களுக்கு பிரதமர் வாழ்த்துகளைத் தெரிவித்தார்.
“லோரி பண்டிகையையொட்டி அனைவருக்கும் வாழ்த்துகள்., நமது சமூகத்திற்கு மகிழ்ச்சியையும், வளத்தையும் இந்த சிறப்பான பண்டிகை அளித்திட நான் பிரார்த்திக்கிறேன்” என பிரதமர் கூறியுள்ளார்.
நிதி அமைச்சகம்
ரிசர்வ் வங்கி சட்டங்களுக்கு உட்பட்டு, மத்திய வங்கிக்கு தன்னாட்சி அளிப்பது அவசியமானது என்பதோடு ஏற்றுக் கொள்ளப்பட்ட ஆளுகைக்கும் தேவை: மத்திய அரசு
ரிசர்வ் வங்கி சட்டங்களுக்கு உட்பட்டு, மத்திய வங்கிக்கு சுயாட்சி அதிகாரம் அளிப்பது மிகவும் அவசியம் என்பதோடு, ஏற்றுக்கொள்ளப்பட்ட ஆளுகை முறைக்கும் இது தேவைப்படுகிறது. இந்தியாவை ஆட்சி செய்த அரசுகள் இந்த நடைமுறையைப் பின்பற்றி மதித்து வந்துள்ளன. அரசும், மத்திய வங்கியும் தத்தமது செயல்பாடுகளை, பொதுநலன் மற்றும் இந்தியாவின் பொருளாதாரத் தேவைகளின் அடிப்படையிலான வழிகாட்டுதல்களோடு மேற்கொள்வது அவசியம். அந்த வகையில், அரசும், ரிசர்வ் வங்கியும் பல்வேறு பிரச்சினைகள் குறித்து அவ்வப்போது விரிவான ஆலோசனைகளை மேற்கொண்டு வருகின்றன. பிற ஒழுங்குமுறை அமைப்புகளைப் போல, இங்கும் நடப்பது உண்மை. இதுபோன்று நடத்தப்படும் ஆலோசனைகளை அரசு ஒருபோதும் வெளிப்படையாக தெரிவித்தது இல்லை. இறுதி முடிவுகள் மட்டுமே தெரிவிக்கப்பட்டுள்ளன. இதுபோன்ற ஆலோசனைகளின் மூலம் அரசு தனது மதிப்பீடுகளையும், தேவையான தீர்வுகளையும் பரிந்துரைத்துள்ளது. அதையே, அரசு தொடர்ந்து மேற்கொள்ளும்.
ஜல்சக்தி அமைச்சகம்
ஜார்க்கண்டில் ஜல் ஜீவன் மிஷன் திட்டத்தை செயல்படுத்துவதற்கு மத்திய அரசு 572 கோடி ரூபாய் வழங்க ஒப்புதல்
ஜார்கண்ட் மாநிலத்தில் ஜல் ஜீவன் மிஷன் திட்டத்தை செயல்படுத்துவதற்கான ஆண்டு செயல் திட்டத்தை மத்திய ஜல் சக்தி அமைச்சகத்திற்கு ஜார்கண்ட் சமர்ப்பித்தது. இதற்கான கூட்டம் காணொளி மாநாட்டின் மூலம் நடைபெற்றது. மாநாட்டிற்கு குடிநீர் வழங்கல் மற்றும் கழிவுநீர் அகற்று துறையின் செயலர் தலைமை வகித்தார். 2024ஆம் ஆண்டுக்குள் நாட்டிலுள்ள ஒவ்வொரு கிராமப்புற வீடுகளிலும் நாளொன்றுக்கு ஒரு நபருக்கு 55 லிட்டர் தண்ணீர் வழங்குவதை நோக்கமாகக் கொண்ட ஜல் ஜீவன் மிஷன் திட்டம் பிரதமரின் முதன்மையான திட்டமாகும். இதைச் செயல்படுத்துவதற்காக மத்திய ஜல்சக்தி அமைச்சகம் மாநிலங்களுடன் இணைந்து திட்ட வழிமுறைகளை வகுத்து வருகிறது.
2020- 21ஆம் ஆண்டுக்கு ஜார்கண்ட் மாநிலத்திற்கு ஜல் ஜீவன் மிஷன் திட்டத்தை செயல்படுத்துவதற்காக 572.23 கோடி ரூபாய் நிதி வழங்க மத்திய அரசு ஒப்புதல் அளித்துள்ளது. 2019 -20ஆம் ஆண்டில் வழங்கப்பட்ட 267.69 கோடி ரூபாய் நிதியுடன் ஒப்பிடுகையில், இது கணிசமான அளவு அதிகமாகும்
(Visitor Counter : 154
நுகர்வோர் நலன், உணவு மற்றும் பொது விநியோகம் அமைச்சகம்
மாவட்ட நுகர்வோர் குறைதீர்ப்பு மையங்கள் புகார்களை ஒத்தி வைக்கக்கூடாது, முதல் விசாரணையிலேயே தீர்ப்பு வழங்க வேண்டும் : மத்திய இணையமைச்சர் திரு. சி. ஆர். சவுத்ரி
மத்திய அரசின் நுகர்வோர் விவகாரங்கள் துறை மற்றும் தேசிய நுகர்வோர் குறைதீர்ப்பு ஆணையம்  ஆகியவை இணைந்து புதுதில்லி விஞ்ஞான்பவனில் இன்று  ஒரு மாநாட்டிற்கு ஏற்பாடு செய்திருந்தது. மாநில அளவில் இயங்கும் ஆணையங்கள் மற்றும் மாவட்ட அளவிலான மையங்களின் செயல்பாடுகள் குறித்து இதில் ஆய்வு செய்யப்பட்டது. மத்திய நுகர்வோர் விவகாரங்கள், உணவு மற்றும் பொது விநியோகத்துறை இணையமைச்சர் திரு.சி.ஆர்.சவுத்ரி இந்தக் மாநாட்டிற்கு தலைமை தாங்கி உரையாற்றினார்.
அப்போது பேசிய திரு.சவுத்ரி, நுகர்வோர் பாதுகாப்புச் சட்டம் மற்றும் அதனைச் சார்ந்த சட்டங்களை அமல்படுத்துவது மத்திய மற்றும் மாநில அரசுகளின் கடமை என்றார். பணி நியமனம், ஊதியம், உள்ளிட்டவை தொடர்பான மாதிரி விதிமுறைகள் தேசிய நுகர்வோர் குறைதீர்ப்பு ஆணையத்துடன் கலந்துபேசி தமது அமைச்சகம் முடிவு செய்வதாகவும் அவர் கூறினார். இந்த விதிமுறைகள் பற்றிய சுற்றறிக்கை மாநிலங்களுக்கும் யூனியன் பிரதேசங்களுக்கும் அனுப்பி வைக்கப்படுவதாகவும் தெரிவித்த திரு.சவுத்ரி, இந்த விதிமுறைகளை பின்பற்றுவது குறித்து அவை அதிகாரப்பூர்வ அறிவிக்கை வெளியிட வேண்டும் என்றும் கேட்டுக் கொண்டார்.
இந்த மாநாட்டில் நுகர்வோர் விவகாரங்கள் துறை செயலர் திரு. அவினாஷ் கே. ஸ்ரீவத்ஸவா, தேசிய நுகர்வோர் குறைதீர்ப்பு ஆணைய தலைவர் நீதிபதி திரு. ஆர்.கே.அகர்வால் மாநில ஆணையங்களின் தலைவர்கள் மாநிலங்கள் மற்றும் யூனியன் பிரதேசங்களின் நுகர்வோர் விவகாரங்களுக்கான செயலர்கள் உள்ளிட்டோரும் கலந்து கொண்டனர்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 207.03 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 207.03 கோடிக்கும் அதிகமான  டோஸ்கள் செலுத்தப்பட்டுள்ளன. 2,74,83,097 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 3.96 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.29 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.52 சதவீதமாக உள்ளது. கடந்த 24 மணி நேரத்தில் 19,539 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,35,35,610.
இந்தியாவில் கடந்த 24 மணி நேரத்தில் 16,047 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,25,081 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 87.81 கோடி . வாராந்திரத் தொற்று 4.90 சதவீதமாக உள்ளது. தினசரித் தொற்று விகிதம் 4.94 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1850372